Tas var būt atkarīgs no tā, kādu HAT līdzekli Jūs lietojat, bet visbiežāk novērotās blakusparādības estrogēna lietošanas laikā ir slikta dūša, galvassāpes, vaginālā asiņošana, vēdera uzpūšanās, pietūkušas vai jutīgas krūtis, kādas ķermeņa daļas pietūkums, gremošanas traucējumi un krampji kājās.
Šādas blakusparādības mēdz izzust pēc pāris lietošanas nedēļām, bet tās ir iespējams arī kontrolēt. Estrogēna devas lietošana ēdienreizes laikā var palīdzēt novērst sliktu dūšu un gremošanas traucējumus. Ievērojot diētu, kuras laikā uzturā tiek lietots samazināts piena produktu daudzums, var palīdzēt samazināt sāpes krūtīs, kamēr regulāras sportiskas aktivitātes palīdz novērst krampjus kājās [popover id=ref4].
Ja šīs blakusparādības ir ilgstošas, informējiet par to Jūsu ārstējošo ārstu. Ārsts varētu Jums ieteikt izmēģināt citu HAT metodi (piemēram, pāriet no iekšķīgi lietojamu medikamentu lietošanas uz plāksteriem) vai pielāgot esošo devu.
Tāpat kā estrogēns, arī HAT sastāvā esošais progesterons var izraisīt blakusparādības. To skaitā ir garastāvokļa izmaiņas, akne, sāpes vēderā, galvassāpes vai migrēnas, sāpes krūtīs, kādas ķermeņa daļas pietūkums, depresija, muguras sāpes un vaginālā asiņošana.
Līdzīgi kā ar blakusparādībām, kas rodas estrogēna lietošanas laikā, arī šiem simptomiem vajadzētu izzust pēc pāris nedēļām. Ja tomēr šie simptomi neizzūd, nosūtiet ziņu mūsu speciālistiem, un viņi Jums ieteiks citu alternatīvu medikamentu vai pielāgos esošo devu.
Ja novērojat kādu no sekojošajām blakusparādībām, Jums nekavējoties jāmeklē medicīniska palīdzība: ādas vai acu baltumu kļūst dzelteni (dzeltenā kaite), ievērojama asinsspiediena paaugstināšanās (galvassāpes, nogurums un reibonis), migrēnai līdzīgas galvassāpes, kas tiek novērotas pirmo reizi, paliekot stāvoklī, grūtniecības iestāšanās, kā arī pazīmes, kas liecina par asins trombu veidošanos (sāpīgs pietūkums un apsārtušas kājas, pēkšņas sāpes krūtīs un apgrūtināta elpošana).
Lai uzzinātu vairāk par iespējamajām blakusparādībām un to, kad nepieciešams meklēt medicīnisku palīdzību, izlasiet attiecīgā HAT medikamenta lietošanas instrukcijā vai sazinieties ar mums.